“NAVRO‘Z” UMUMXALQ BAYRAMI VA O‘ZBEKISTON RESPUBLIKASI MUSTAQILLIGI KUNINING 10 YILLIGIGAChA FOYDALANIShGA TOPShIRILADIGAN OBYEKTLAR TO‘G‘RISIDA

“Navro‘z” umumxalq bayramini va O‘zbekiston Respublikasi Mustaqilligi kunining 10 yilligini bayram qilishga tayyorgarlik ko‘rish davomida muhim sanoat va ijtimoiy obyektlar qurilishini va ishga tushirilishini o‘z vaqtida tugallashni ta’minlash maqsadida Vazirlar Mahkamasi qaror qiladi:
 1. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, vazirliklar va idoralarning 1-ilovaga* muvofiq muhim sanoat va ijtimoiy obyektlarni “Navro‘z” umumxalq bayramigacha va 2-ilovaga* muvofiq obyektlarni O‘zbekiston Respublikasi mustaqilligi kunining 10 yilligigacha foydalanishga topshirish to‘g‘risidagi takliflari ma’qullansin.
 2. Ishlab chiqarish va ijtimoiy obyektlar qurilishi va ishga tushirilishini o‘z vaqtida tugallash va ta’minlash uchun 3-ilovaga* muvofiq tarkibda Respublika komissiyasi tuzilsin.
 Respublika komissiyasi:
 “Navro‘z” umumxalq bayramigacha va O‘zbekiston Respublikasi mustaqilligi kunining 10 yilligigacha Toshkent shahrida, viloyatlarda va Qoraqalpog‘iston Respublikasida ishga tushirish mo‘ljallangan obyektlar qurilishini o‘z vaqtida tugallash vazifalarini hal etishda sa’y-harakatlar muvofiqlashtirilishini ta’minlasin hamda manfaatdor vazirliklar va idoralarga, hokimiyat va boshqaruv mahalliy organlariga ko‘maklashsin;
 O‘zbekiston Respublikasi mustaqilligi mustahkamlanishida, mamlakat iqtisodiyoti tadrijiy va barqaror rivojlanishida, aholi turmush sharoitlari yaxshilanishida muhim ahamiyatga ega bo‘lgan obyektlar qurilishi va foydalanishga topshirilishining borishi ommaviy axborot vositalarida keng yoritilishini tashkil etsin.
 3. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari:
 yuqorida ko‘rsatilgan vazifalar yuklangan hududiy komissiyalar tuzsinlar, ular faoliyatining Respublika komissiyasi bilan mustahkam muvofiqlashtirilishini ta’minlasinlar;
 “Navro‘z” va O‘zbekiston Respublikasi mustaqilligi kunining 10 yilligi bayramigacha ishga tushiriladigan ijtimoiy va sanoat obyektlarining qo‘shimcha ro‘yxatini belgilasinlar.
 Belgilansinki, Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari hududiy komissiyalar rahbarlari va Respublika komissiyasi a’zolari hisoblanadilar.
 4. Respublika komissiyasi amalga oshirilgan ishlarning natijalari to‘g‘risida O‘zbekiston Respublikasi Vazirlar Mahkamasiga 2001-yil 15-martgacha va 25-avgustgacha axborot bersin.
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.N. Isayev va O‘zbekiston Respublikasi Prezidentining Davlat maslahatchisi I.H. Jo‘rabekov zimmasiga yuklansin.